Innhald

# InStr-funksjonen

Returnerer plasseringa av ein streng inne i ein annan streng.

InStr-funksjonen returnerer plasseringa der det var samsvar. Viss strengen ikkje vert funnen, vil funksjonen returnera 0.

### Syntaks:

    InStr ([Start As Long,] Streng1 As String, Streng2 As String[, Samanlikn As Integer]) As Integer

### Returtype:

Integer

### Parametrar:

Start: Eit numerisk uttrykk som markerer posisjonen i ein streng der søket etter den gjevne delstrengen byrjar. Viss du sløyfer denne parameteren, vil søket byrja frå det første teiknet i strengen. Minste tillatne verdi er 1, største tillatne verdi er 2 147 483 648.

Streng1: Strenguttrykket det vert søkt i.

String2: Strenguttrykket du vil søkja etter.

Samanlikn: Valfri type samanlikning. Verdien kan vera 0 eller 1. Standardverdien på 1 spesifiserer at det ikkje vert skild mellom store og små bokstavar. Verdien 0 spesifiserer at det vert skild mellom store og små bokstaver.

Ei samanlikning utan å skilja mellom store og små bokstavar kan bruka regionale spesifikasjonar, for eksempel at «s» samsvarar med «ß».

For å unngå køyretidsfeil, må du ikkje setja parameteren Samanlikn viss Start-parameteren ikkje er sett.

### Feilkodar

5 Ugyldig prosedyreoppkall

## Eksempel:

    Sub ExamplePosition
      Const sCalc = "LibreOffice Calc"

      Instr(sCalc, "calc") ' returnerer 13
      Instr(String1:=sCalc, String2:="calc", Start:=1) ' returnerer 13
      Instr(11, sCalc, "c") ' returnerer 13
      Instr(11, sCalc, "c", 1) ' returnerer 13
      Instr(11, sCalc, "c", 0) ' returnerer 16
    End Sub

Støtt oss!